als_Latn dik_Latn sag_Latn
Kujdes kur i drejtoni flokët
Lexoni disa nga gabimet që nuk duhet t’i bëni gjatë drejtimit të flokëve me piastër.
Politiko
E Premte, 13 Shkurt 2015 | 19:44
0 Komente.
Flokët e lagur - Nuk ka asgjë më të keqe dhe të gabuar se sa të drejtosh flokët me pjastër, kur ata nuk janë ende të tharë mirë apo gjysmë të lagur. Në këtë mënyrë, flokët thahen, elektrizohen kollaj dhe humbasin shkëlqimin.
Mos i nënvlerësoni produktet mbrojtëse - Përdorni përherë një produkt mbrojtës përpara se të nisni me shtrirjen e flokëve, pasi nxehtësia e lartë në shumë raste rrezikon ti djegë flokët. Vendoseni gjithmonë në flokë një produkt mbrojtës dhe më pas nisni shtrirjen e tyre.
Krihini flokët - Përpara se të nisni kalimin e pjastrës në flokë, fillimisht krihini ata me një furçë apo me krehër, në mënyrë që të çlironi të gjitha nyjet që mund të jenë krijuar.
Mos e ekzagjeroni me temperaturën - Të gjitha pjastrat e ofrojnë mundësinë e gradimit të temperaturës, në mënyrë që të mos shkatërroni flokët. Për të pasur flokë të shëndetshëm dhe për të mos i dëmtuar ata, këshillohet të mbani pjastrën në një temperaturë rreth 180 gradë.
Kujdes me lëkurën - Bëni kujdes se mos digjni lëkurën e kokës, fytyrës apo veshët gjatë shtrirjes. Për të shmangur efektet e padëshiruara këshillohet që të mbani pjastrën disa centimetra larg lëkurës.
Për çdo lloj floku, pjastrën e duhur- Nëse keni flokë të shkurtër, është e kotë të përdorni një pjastër të madhe, ndaj këshillohet një pjastër e gjatë dhe e shkurtër. Nëse në të kundërt i keni flokët të fortë dhe të gjatë, zgjidhni një pjastër të madhe e cila ju lejon të stiloni lehtësisht flokët dhe të mbërrini në modelin që dëshironi.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn